Mikilvægt er að allir þátttakendur komi og sæki hlaupagögnin sín fimmtudag og föstudag fyrir hlaup m.a. til að missa ekki af síðustu upplýsingum fyrir hlaupið . Afhending hlaupagagna fer fram í Laugardalshöll , gengið er inn að framanverðu þ.e. frá Engjavegi . Hlaupagögn verða afhent fimmtudaginn 16. júlí milli kl. 10:00 og 18:00 og föstudaginn 17. júlí milli kl. 09:00 og 17:00 . Athugið að farangur sem flytja á að Bláfjallakvísl þarf að berast í Laugardalshöll fyrir kl. 17:00 föstudaginn 17. júlí . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .